
LIETUVOS RESPUBLIKOS SEIMAS


POSĖDŽIO PROTOKOLAS

2017-01-17  Nr. SPP-27
Vilnius


Posėdžio pirmininkas – Seimo Pirmininkas V. Pranckietis.

Užsiregistravo 98 Seimo nariai (10.03 val.)

Posėdžio pirmininkas pasveikino Seimo narį K. Bacvinką jubiliejaus proga.

10.05 val.
SVARSTYTA. Seniūnų sueigos patikslinta 2017 m. sausio 17 d. (antradienio) posėdžio darbotvarkė.
Pranešėjas – Seimo Pirmininkas V. Pranckietis. 

NUTARTA. Patvirtinti patikslintą 2017 m. sausio 17 d. (antradienio) posėdžio darbotvarkę. Pritarta bendru sutarimu.

10.06 val.
SVARSTYTA. Lietuvos šaulių sąjungos įstatymo Nr. VIII-375 12, 26 ir 36 straipsnių pakeitimo įstatymo projektas Nr. XIIIP-194 (pateikimas).
Pranešėjas – krašto apsaugos ministras R. Karoblis.

Klausė Seimo nariai: V. Sinkevičius, G. Skaistė, K. Masiulis, T. Langaitis, J. Jarutis, P. Saudargas, E. Pupinis, V. Kamblevičius.

Dėl balsavimo motyvų kalbėjo Seimo narys J. Olekas.

NUTARTA:
1. Pritarti šiam projektui po pateikimo ir pradėti jo svarstymo procedūrą. Balsavimo rezultatai: už – 116, prieš – 0, susilaikė 1. (Užsiregistravo 117 Seimo narių (10.25 val.)
2. Paskirti Socialinių reikalų ir darbo komitetą pagrindiniu komitetu šiam projektui svarstyti. Pritarta bendru sutarimu. 
3. Paskirti  Nacionalinio saugumo ir gynybos komitetą papildomu komitetu šiam projektui svarstyti. Pritarta bendru sutarimu.
4. Paskirti šio projekto svarstymą Seimo posėdyje II (pavasario) sesijoje. Balsavimo rezultatai: pritarta bendru sutarimu.
5. Svarstyti šį projektą skubos tvarka. Pritarta bendru sutarimu.




10.26 val.
SVARSTYTA. Valstybinio socialinio draudimo įstatymo Nr. I-1336 pakeitimo 4, 10 ir 11 straipsnių pakeitimo įstatymo projektas Nr. XIIIP-308 (pateikimas).
Pranešėjas – Seimo narys R. Karbauskis.

Klausė Seimo nariai: K. Glaveckas, M. Bastys, A. Armonaitė, R. J. Dagys, G. Skaistė, R. Šarknickas.

Dėl balsavimo motyvų kalbėjo Seimo nariai: M. Majauskas, A. Sysas.

NUTARTA. Pritarti šiam projektui po pateikimo ir pradėti jo svarstymo procedūrą. Balsavimo rezultatai: už – 94, prieš – 3, susilaikė 17. (Užsiregistravo 116 Seimo narių (10.41 val.)

Dėl posėdžio vedimo tvarkos kalbėjo Seimo narė R. Baškienė (Lietuvos valstiečių ir žaliųjų sąjungos frakcijos vardu pasiūlė prašyti Vyriausybės išvados dėl šio projekto).

NUTARTA:
1. Paskirti Socialinių reikalų ir darbo komitetą pagrindiniu komitetu šiam projektui svarstyti. Pritarta bendru sutarimu. 
2. Paskirti šio projekto svarstymą Seimo posėdyje II (pavasario) sesijoje. Balsavimo rezultatai: pritarta bendru sutarimu.
3. Prašyti Vyriausybės išvados dėl šio projekto. Pritarta bendru sutarimu.

Toliau posėdžiui pirmininkavo Seimo Pirmininko pirmoji pavaduotoja R. Baškienė.

10.43 val.
SVARSTYTA. Valstybės ir savivaldybių įstaigų darbuotojų darbo apmokėjimo įstatymo projektas Nr. XIIP-4723(2) (teikėjai – LRV / socialinės apsaugos ir darbo ministras) (priėmimo tęsinys) (taikoma skubos tvarka).
Pranešėjas – Socialinių reikalų ir darbo komiteto pirmininko pavaduotojas T. Tomilinas.

Posėdžio pirmininkė pranešė, kad 1–4 straipsniai jau priimti ankstesniame posėdyje.

Dėl balsavimo motyvų dėl 5 straipsnio 2 dalies Socialinių reikalų ir darbo komiteto pasiūlymo, kuriam pritarė pagrindinis komitetas, kalbėjo Seimo narys R. J. Dagys.

Dėl posėdžio vedimo tvarkos kalbėjo Seimo narys G. Steponavičius.

Dėl balsavimo motyvų dėl šio pasiūlymo kalbėjo Seimo narys J. Liesys.
Balsuota dėl 5 straipsnio 2 dalies Socialinių reikalų ir darbo komiteto pasiūlymo: už – 97, prieš – 0, susilaikė 10. Priimta. (Užsiregistravo 109 Seimo nariai (10.51 val.)

5 straipsnis (su Socialinių reikalų ir darbo komiteto pasiūlymu) priimtas bendru sutarimu.

Posėdžio pirmininkė pranešė, kad 6 straipsnis jau priimtas ankstesniame posėdyje.

Pagrindinio komiteto nuomonei dėl 7 straipsnio 7 dalies Socialinių reikalų ir darbo komiteto pasiūlymo, kuriam pritarė pagrindinis komitetas, pritarta bendru sutarimu.

Pagrindinio komiteto nuomonei dėl 7 straipsnio 8 dalies Socialinių reikalų ir darbo komiteto pasiūlymo, kuriam pritarė pagrindinis komitetas, pritarta bendru sutarimu.


7 straipsnis priimtas bendru sutarimu.

Pagrindinio komiteto nuomonei dėl 8 straipsnio Socialinių reikalų ir darbo komiteto pasiūlymo, kuriam pritarė pagrindinis komitetas, pritarta bendru sutarimu.

8 straipsnis priimtas bendru sutarimu.

Posėdžio pirmininkė pranešė, kad 9–13 straipsniai jau priimti ankstesniame posėdyje.

Pagrindinio komiteto nuomonei dėl 14 straipsnio 10 dalies Socialinių reikalų ir darbo komiteto pasiūlymo, kuriam pritarė pagrindinis komitetas, pritarta bendru sutarimu.

Pagrindinio komiteto nuomonei dėl 14 straipsnio 11 dalies Socialinių reikalų ir darbo komiteto pasiūlymo, kuriam pritarė pagrindinis komitetas, pritarta bendru sutarimu.

14 straipsnis priimtas bendru sutarimu.

Posėdžio pirmininkė pranešė, kad 15 ir 16 straipsniai jau priimti ankstesniame posėdyje.

Pagrindinio komiteto nuomonei dėl 17 straipsnio Socialinių reikalų ir darbo komiteto  pasiūlymų, kuriems pritarė pagrindinis komitetas, pritarta bendru sutarimu.

17 straipsnis priimtas bendru sutarimu.

Socialinių reikalų ir darbo komiteto pasiūlymui išbraukti 6 priedą pritarta bendru sutarimu.

Dėl E. Jovaišos pataisos kalbėjo Seimo narys E. Jovaiša (atsiėmė pataisą). 

Dėl balsavimo motyvų dėl viso projekto kalbėjo Seimo nariai: V. Sinkevičius, J. Razma, R. Šarknickas, T. Tomilinas, R. Juška, A. Butkevičius, G. Steponavičius, V. Kamblevičius, R. J. Dagys.

NUTARTA. Priimti Valstybės ir savivaldybių įstaigų darbuotojų darbo apmokėjimo įstatymą. Balsavimo rezultatai: už – 73, prieš – 7, susilaikė 35. (Užsiregistravo 117 Seimo narių (11.12 val.)

11.13 val.
SVARSTYTA. Seimo nutarimo „Dėl Lietuvos Respublikos Seimo 2002 m. gegužės 28 d. nutarimo Nr. IX-907 „Dėl Nacionalinio saugumo strategijos patvirtinimo“ pakeitimo“ projektas Nr. XIIP-4806(2)  (teikėjai – LRV / krašto apsaugos ministras) (svarstymas).

Pagrindinio – Nacionalinio saugumo ir gynybos komiteto išvadą pateikė šio komiteto pirmininkas V. Bakas.
Papildomų komitetų išvadas pateikė: R. Šarknickas (Kultūros komiteto vardu), A. Sysas (Socialinių reikalų ir darbo komiteto vardu), E. Jovaiša (Švietimo ir mokslo komiteto vardu), J. Bernatonis (Užsienio reikalų komiteto vardu), P. Urbšys (Valstybės valdymo ir savivaldybių komiteto vardu).

Alternatyvus balsavimas: už pasiūlymą diskusijai skirti 30 minučių balsavo 56, už pasiūlymą diskusijai skirti 40 minučių – 24. Pritarta pirmam pasiūlymui. (Užsiregistravo 80 Seimo narių (11.22 val.)

Diskusijoje kalbėjo Seimo nariai: L. Kasčiūnas, A. Anušauskas, J. Olekas (Lietuvos socialdemokratų partijos frakcijos vardu), A. Skardžius, K. Masiulis, G. Landsbergis (Tėvynės sąjungos-Lietuvos krikščionių demokratų frakcijos vardu). 

Dėl posėdžio vedimo tvarkos kalbėjo Seimo narė R. Juknevičienė.

NUTARTA. Daryti 40 minučių pertrauką. Pritarta bendru sutarimu.

11.49 val.
SVARSTYTA. Paramos būstui įsigyti ar išsinuomoti įstatymo Nr. XII-1215 20 straipsnio pakeitimo įstatymo projektas Nr. XIIIP-271(2) (teikėjai – A. Sysas, R. J. Dagys) (svarstymas ir priėmimas).

Pagrindinio – Socialinių reikalų ir darbo komiteto išvadą pateikė šio komiteto pirmininkas A. Sysas.

NUTARTA. Pritarti šiam projektui po svarstymo Seimo posėdyje. Pritarta bendru sutarimu.

Posėdžio pirmininkės pasiūlymui pradėti priėmimo procedūrą pritarta bendru sutarimu.

NUTARTA. Priimti Paramos būstui įsigyti ar išsinuomoti įstatymo Nr. XII-1215 20 straipsnio pakeitimo įstatymą. Balsavimo rezultatai: už – 76, prieš – 0, susilaikė 0. (Užsiregistravo 78 Seimo nariai (11.51 val.)

11.52 val.
SVARSTYTA. Rinkliavų įstatymo Nr. VIII-1725 2 straipsnio pakeitimo įstatymo projektas Nr. XIIIP-212(2) (teikėjai – A. Skardžius / 5 Seimo nariai) (svarstymas ir priėmimas).

Pagrindinio – Biudžeto ir finansų komiteto išvadą pateikė šio komiteto pirmininko pavaduotojas A. Palionis.

NUTARTA. Pritarti šiam projektui po svarstymo Seimo posėdyje. Pritarta bendru sutarimu.

Posėdžio pirmininkės pasiūlymui pradėti priėmimo procedūrą pritarta bendru sutarimu.

1, 2 straipsniai priimti bendru sutarimu.

NUTARTA. Priimti Rinkliavų įstatymo Nr. VIII-1725 2 straipsnio pakeitimo įstatymą. Balsavimo rezultatai: už – 77, prieš – 0, susilaikė 6. (Užsiregistravo 85 Seimo nariai (11.53 val.)

11.54 val.
SVARSTYTA. Pagalbinio apvaisinimo įstatymo Nr. XII-2608 3 ir 10 straipsnių pakeitimo įstatymo projektas Nr. XIIIP-169(2) (teikėjai – A. Kubilienė / 51 Seimo narys) (svarstymas ir priėmimas).

Pagrindinio – Sveikatos reikalų komiteto išvadą pateikė šio komiteto atstovas D. Kaminskas.

Diskusijoje kalbėjo Seimo nariai: P. Urbšys, A. Armonaitė (Liberalų sąjūdžio frakcijos vardu), R. J. Dagys.

Replikavo Seimo narė A. Armonaitė.

Projekto Nr. XIIIP-169(2) pataisų svarstymas
Pranešėjas – pagrindinio komiteto atstovas D. Kaminskas

Posėdžio pirmininkė pranešė, kad dėl 1 straipsnio 2 dalies R. Karbauskio pataisos, kuriai iš dalies pritarė pagrindinis komitetas, Seimo narys R. Karbauskis sutinka su pagrindinio komiteto nuomone.

Dėl 1 straipsnio 5 dalies D. Kaminsko, A. Matulo ir I. Degutienės pataisos, kuriai iš dalies pritarė pagrindinis komitetas, kalbėjo Seimo narys D. Kaminskas  (sutiko su pagrindinio komiteto nuomone). 

Dėl 2 straipsnio 3 dalies D. Kaminsko, A. Matulo ir I. Degutienės pataisos, kuriai nepritarė pagrindinis komitetas, kalbėjo Seimo narys D. Kaminskas.
Pagrindinio komiteto nuomonei dėl 2 straipsnio 3 dalies D. Kaminsko, A. Matulo ir I. Degutienės pataisos, kuriai nepritarė pagrindinis komitetas, pritarta bendru sutarimu.

Posėdžio pirmininkė pranešė, kad 3 straipsnio A. Širinskienės pataisą, kuriai nepritarė pagrindinis komitetas, Seimo narė A. Širinskienė atsiėmė.  

Pagrindinio komiteto nuomonei dėl Teisės departamento pastabų pritarta bendru sutarimu. 

NUTARTA. Pritarti šiam projektui po svarstymo Seimo posėdyje. Pritarta bendru sutarimu.

Posėdžio pirmininkė pranešė, kad pasikeitė straipsnių numeracija.

1–4 straipsniai priimti bendru sutarimu.

Dėl balsavimo motyvų dėl viso projekto kalbėjo Seimo nariai: A. Matulas, V. Čmilytė-Nielsen, P. Urbšys, R. J. Dagys, I. Degutienė. 

NUTARTA. Priimti Pagalbinio apvaisinimo įstatymo Nr. XII-2608 3 ir 10 straipsnių pakeitimo įstatymą. Balsavimo rezultatai: už – 96, prieš – 0, susilaikė 2. (Užsiregistravo 100 Seimo narių (12.23 val.)

12.24 val.
SVARSTYTA. Vaiko teisių apsaugos pagrindų įstatymo Nr. I-1234 2, 6, 10, 49, 56, 57 straipsnių pakeitimo ir Įstatymo papildymo 21 straipsniu įstatymo projektas Nr. XIIIP-113(3) (teikėjai – M. Majauskas, D. Šakalienė) (svarstymas).

Dėl posėdžio vedimo tvarkos kalbėjo Seimo nariai: P. Gražulis (opozicinės frakcijos „Tvarka ir teisingumas“ vardu prašė daryti pertrauką iki kito posėdžio), R. Tamašunienė (Lietuvos lenkų rinkimų akcijos-Krikščioniškų šeimų sąjungos frakcijos vardu prašė daryti pertrauką), M. Majauskas (siūlė nedaryti pertraukos), R. Šarknickas (siūlė nedaryti pertraukos).

Alternatyvus balsavimas: už frakcijos „Tvarka ir teisingumas“ pasiūlymą daryti pertrauką iki kito posėdžio balsavo 44, už pasiūlymą nedaryti pertraukos – 53. Pritarta pirmam pasiūlymui. (Užsiregistravo 98 Seimo nariai (12.26 val.)

NUTARTA. Daryti pertrauką iki kito posėdžio. 

12.27 val.
SVARSTYTA. Seimo rezoliucijos „Dėl vaiko apsaugos nuo smurto ir vaiko visapusiškai raidai saugios aplinkos užtikrinimo“ projektas Nr. XIIIP-298 (teikėja – D. Šakalienė) (pateikimas).
Pranešėja – Seimo narė D. Šakalienė.

Dėl posėdžio vedimo tvarkos kalbėjo Seimo nariai: M. Majauskas, A. Kubilius.

Kalbėjo Seimo narys R. Žilinskas.

Seimo narė D. Šakalienė pranešė, kad atsiima šią rezoliuciją.

Replikavo Seimo narys R. J. Dagys.

12.34 val.
SVARSTYTA. Seimo nutarimo „Dėl Lietuvos Respublikos Seimo 2002 m. gegužės 28 d. nutarimo Nr. IX-907 „Dėl Nacionalinio saugumo strategijos patvirtinimo“ pakeitimo“ projektas Nr. XIIP-4806(2)  (teikėjai – LRV / krašto apsaugos ministras) (svarstymo tęsinys ir priėmimas).

Projekto Nr. XIIP-4806(2) pataisų svarstymas
Pranešėjas – pagrindinio komiteto pirmininkas V. Bakas

Dėl Strategijos 1 punkto V. Bako pataisos, kuriai pritarė pagrindinis komitetas, kalbėjo Seimo narys L. Kasčiūnas.
Posėdžio pirmininkė pranešė, kad yra 10 Seimo narių, pritariančių pasiūlymui svarstyti Strategijos 1 punkto V. Bako pataisą, kuriai pritarė pagrindinis komitetas.
Pagrindinio komiteto nuomonei dėl Strategijos 1 punkto V. Bako pataisos, kuriai pritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos 3 punkto Valstybės valdymo ir savivaldybių komiteto pataisos, kuriai nepritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos 10 punkto Užsienio reikalų komiteto pataisos, kuriai iš dalies pritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos 12.3 punkto Kultūros komiteto pataisos, kuriai iš dalies pritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos 12.3 punkto Švietimo ir mokslo komiteto pataisos, kuriai iš dalies pritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos 14.6 punkto Kultūros komiteto pataisos, kuriai iš dalies pritarė pagrindinis komitetas, pritarta bendru sutarimu.

Posėdžio pirmininkė pranešė, kad yra 10 Seimo narių, pritariančių pasiūlymui svarstyti Strategijos 14.6 punkto A. Kubiliaus pataisą, kuriai pritarė pagrindinis komitetas.
Pagrindinio komiteto nuomonei dėl Strategijos 14.6 punkto A. Kubiliaus pataisos, kuriai pritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos 14.8 punkto Užsienio reikalų komiteto pataisos, kuriai iš dalies pritarė pagrindinis komitetas, pritarta bendru sutarimu.

Posėdžio pirmininkė pranešė, kad yra 10 Seimo narių, pritariančių pasiūlymui svarstyti Strategijos 14.8 punkto V. Bako pataisą, kuriai pritarė pagrindinis komitetas.
Pagrindinio komiteto nuomonei dėl Strategijos 14.8 punkto V. Bako pataisos, kuriai pritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos 14.12 punkto Valstybės valdymo ir savivaldybių komiteto pataisos, kuriai iš dalies pritarė pagrindinis komitetas, pritarta bendru sutarimu.

Posėdžio pirmininkė pranešė, kad yra 10 Seimo narių, pritariančių pasiūlymui svarstyti Strategijos 14.12 punkto V. Bako pataisą, kuriai pritarė pagrindinis komitetas.
Pagrindinio komiteto nuomonei dėl Strategijos 14.12 punkto V. Bako pataisos, kuriai pritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos 14.14 punkto Užsienio reikalų komiteto pataisos, kuriai iš dalies pritarė pagrindinis komitetas, pritarta bendru sutarimu.

Posėdžio pirmininkė pranešė, kad yra 10 Seimo narių, pritariančių pasiūlymui svarstyti Strategijos 14.14 punkto R. Morkūnaitės-Mikulėnienės pataisą, kuriai iš dalies pritarė pagrindinis komitetas.
Pagrindinio komiteto nuomonei dėl Strategijos 14.14 punkto R. Morkūnaitės-Mikulėnienės pataisos, kuriai iš dalies pritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos 18.1.1 punkto Užsienio reikalų komiteto  pataisos, kuriai iš dalies pritarė pagrindinis komitetas, pritarta bendru sutarimu.

Posėdžio pirmininkė pranešė, kad yra 10 Seimo narių, pritariančių pasiūlymui svarstyti Strategijos 18.1.1 punkto A. Kubiliaus  pataisą, kuriai iš dalies pritarė pagrindinis komitetas.
Pagrindinio komiteto nuomonei dėl Strategijos 18.1.1 punkto A. Kubiliaus  pataisos, kuriai iš dalies pritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos 18.4.2 punkto Užsienio reikalų komiteto  pataisos, kuriai iš dalies pritarė pagrindinis komitetas, pritarta bendru sutarimu.

Posėdžio pirmininkė pranešė, kad yra 10 Seimo narių, pritariančių pasiūlymui svarstyti  Strategijos 18.4.4 punkto V. Bako pataisą, kuriai pritarė pagrindinis komitetas.
Pagrindinio komiteto nuomonei dėl Strategijos 18.4.4 punkto V. Bako pataisos, kuriai pritarė pagrindinis komitetas, pritarta bendru sutarimu.

Posėdžio pirmininkė pranešė, kad yra 10 Seimo narių, pritariančių pasiūlymui svarstyti   Strategijos 18.5.7 punkto  G. Landsbergio pataisą, kuriai iš dalies pritarė pagrindinis komitetas. 
Pagrindinio komiteto nuomonei dėl Strategijos 18.5.7 punkto  G. Landsbergio pataisos, kuriai iš dalies pritarė pagrindinis komitetas, pritarta bendru sutarimu.

Posėdžio pirmininkė pranešė, kad yra 10 Seimo narių, pritariančių pasiūlymui svarstyti   Strategijos 18.8 punkto V. Bako pataisą, kuriai pritarė pagrindinis komitetas. 
Pagrindinio komiteto nuomonei dėl Strategijos 18.8 punkto V. Bako pataisos, kuriai pritarė pagrindinis komitetas, pritarta bendru sutarimu.

Posėdžio pirmininkė pranešė, kad yra 10 Seimo narių, pritariančių pasiūlymui svarstyti   Strategijos 18.13 punkto A. Kubiliaus pataisą, kuriai iš dalies pritarė pagrindinis komitetas.
Posėdžio pirmininkė pranešė, kad Seimo narys A. Kubilius sutinka su pagrindinio komiteto nuomone.
Pagrindinio komiteto nuomonei dėl Strategijos 18.13 punkto A. Kubiliaus pataisos, kuriai iš dalies pritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos 18.13.1 punkto Kultūros komiteto pataisos, kuriai nepritarė pagrindinis komitetas, pritarta bendru sutarimu.

Posėdžio pirmininkė pranešė, kad yra 10 Seimo narių, pritariančių pasiūlymui svarstyti   Strategijos 18.13.1 punkto A. Kubiliaus pataisą, kuriai iš dalies pritarė pagrindinis komitetas. 
Posėdžio pirmininkė pranešė, kad Seimo narys A. Kubilius sutinka su pagrindinio komiteto nuomone.
Pagrindinio komiteto nuomonei dėl Strategijos 18.13.1 punkto A. Kubiliaus pataisos, kuriai iš dalies pritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos 18.13.2 punkto Kultūros komiteto pataisos, kuriai nepritarė pagrindinis komitetas, pritarta bendru sutarimu.

Posėdžio pirmininkė pranešė, kad yra 10 Seimo narių, pritariančių pasiūlymui svarstyti   Strategijos 18.13.2 punkto A. Kubiliaus pataisą, kuriai pritarė pagrindinis komitetas. 
Pagrindinio komiteto nuomonei dėl Strategijos 18.13.2 punkto A. Kubiliaus pataisos, kuriai pritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos 18.13.3 punkto Kultūros komiteto pirmos pataisos, kuriai nepritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos 18.13.3 punkto Kultūros komiteto antros pataisos, kuriai nepritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos 18.13.6 punkto Kultūros komiteto pataisos, kuriai nepritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos 18.14.1 punkto Švietimo ir mokslo komiteto pataisos, kuriai nepritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos 18.14.3 punkto Valstybės valdymo ir savivaldybių komiteto  pataisos, kuriai nepritarė pagrindinis komitetas, pritarta bendru sutarimu.

Posėdžio pirmininkė pranešė, kad yra 10 Seimo narių, pritariančių pasiūlymui svarstyti   Strategijos 18.14.3 punkto R. Morkūnaitės-Mikulėnienės pataisą, kuriai iš dalies pritarė pagrindinis komitetas.
Posėdžio pirmininkė pranešė, kad Seimo narė R. Morkūnaitė-Mikulėnienė sutinka su pagrindinio komiteto nuomone.
Pagrindinio komiteto nuomonei dėl Strategijos 18.14.3 punkto R. Morkūnaitės-Mikulėnienės pataisos, kuriai iš dalies pritarė pagrindinis komitetas, pritarta bendru sutarimu.

Posėdžio pirmininkė pranešė, kad yra 10 Seimo narių, pritariančių pasiūlymui svarstyti   Strategijos 18.14.5 punkto V. Bako pataisą, kuriai pritarė pagrindinis komitetas. 
Pagrindinio komiteto nuomonei dėl Strategijos 18.14.5 punkto V. Bako pataisos, kuriai pritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos 18.14.6 punkto Kultūros komiteto pataisos, kuriai nepritarė pagrindinis komitetas, pritarta bendru sutarimu.

Posėdžio pirmininkė pranešė, kad yra 10 Seimo narių, pritariančių pasiūlymui svarstyti Strategijos 18.15.1 punkto A. Kubiliaus pataisą, kuriai iš dalies pritarė pagrindinis komitetas.
Posėdžio pirmininkė pranešė, kad Seimo narys A. Kubilius sutinka su pagrindinio komiteto nuomone.
Pagrindinio komiteto nuomonei dėl Strategijos 18.15.1 punkto A. Kubiliaus pataisos, kuriai iš dalies pritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos 18.15.3 punkto V. Bako pataisos, kuriai pritarė pagrindinis komitetas, pritarta bendru sutarimu.

Pagrindinio komiteto nuomonei dėl Strategijos 18.17.1 punkto Valstybės valdymo ir savivaldybių komiteto pataisos, kuriai nepritarė pagrindinis komitetas, pritarta bendru sutarimu.

Posėdžio pirmininkė pranešė, kad yra 10 Seimo narių, pritariančių pasiūlymui svarstyti Strategijos 18.18.2 punkto A. Kubiliaus ir D. Kreivio pataisą, kuriai pritarė pagrindinis komitetas. 
Pagrindinio komiteto nuomonei dėl Strategijos 18.18.2 punkto A. Kubiliaus ir D. Kreivio pataisos, kuriai pritarė pagrindinis komitetas, pritarta bendru sutarimu.

Dėl  Strategijos 18.18.3 punkto R. Morkūnaitės-Mikulėnienės pataisos, kuriai nepritarė pagrindinis komitetas, kalbėjo Seimo narė R. Morkūnaitė-Mikulėnienė (atsiėmė pataisą).

NUTARTA. Pritarti šiam projektui po svarstymo Seimo posėdyje. Pritarta bendru sutarimu.

Posėdžio pirmininkės pasiūlymui pradėti priėmimo procedūrą pritarta bendru sutarimu.

NUTARTA. Priimti Seimo nutarimą „Dėl Lietuvos Respublikos Seimo 2002 m. gegužės 28 d. nutarimo Nr. IX-907 „Dėl Nacionalinio saugumo strategijos patvirtinimo“ pakeitimo“. Balsavimo rezultatai: už – 106, prieš – 0, susilaikė 1. (Užsiregistravo 107 Seimo nariai (13.05 val.)

Posėdžio pirmininkė pranešė, kad Seimo narė D. Šakalienė prašo patikslinti balsavimo rezultatus: ji – už. 

13.07 val.
Informaciniai pranešimai.

Posėdžio pirmininkė pranešė, kad Seime įkurta laikinoji grupė „Už tautų Europą“. Laikinosios grupės pirmininku išrinktas Seimo narys L. Kasčiūnas, pavaduotoju – Seimo narys E. Jovaiša.

Giedamas Lietuvos valstybės himnas

Posėdžio pirmininkė pranešė, kad I (rudens) sesija baigta.


Posėdis baigtas
 (13.10 val.)
I (rudens) sesija baigta

